اسف كل الاسف عل كضى وياك
يل كلك غدر والغدر عاميك
بعت روحي وشريتك يا وسفة علروح
وانت بلا ثمن بعت اللي شاريك
جنت شمعة بظلامك لو يجسك ليل
اذوب واشتعل خاطر اضويك
تمد ايدك علي لو شمسك تلوح
ناويلي انطفي ومو نيتي اجويك
حشا كلمة صداقة انكالت عليك
وحشا كلمة اخوة توصفت بيك
تصد وجهك علي وتتنحس وياي
وتتكبر علي ياخايب شبيك
غشيم انه الجنت وانطيتك اسرار
وشفت سري بحلك حتى اليعاديك
وكفت بطولي اصدن كل سهم لاكاك
يلاكيني بهضم بس لا يلاكيك
واحس فجأة بسهم فت كلبي نصين
واعاين علسهم والسهم بيديك؟؟؟
تجازيني على حبي تتكبر وياي؟؟؟
دشوف شلون لو ردت اجازيك
عليك ادعي بلساني الله لا هنّاك
واكولن بالكلب ريته يهنيك
لأن طبعي الوفه ما تغير يوم
والطبعه الوفه لازم يوافيك
واقاسملك خبزتي لو حادك الجوع
واكول الخبزة بلكي غزرت بيكاسف كل الاسف